ARA: Raġel mill-Kamerun estradit lejn il-Ġermanja biex jaffaċċja proċeduri legali Illum, raġel ta' 25 sena mill-Kamerun, ġie estradit minn Malta lejn il-Ġermanja mill-Pulizija tat-Taqsima tar-Relazzjonijiet Internazzjonali, biex jitressaq quddiem il-qrati tal-Ġermanja fuq diversi reati li wettaq fil-Ġermanja fl-2019. Huwa tressaq quddiem il-Qorti ta' Malta nhar it- 22 ta' Jannar 2021 u l-istess Qorti ordnat ir-ritorn tar-raġel lejn il-Ġermanja biex jgħaddi proċeduri fuq l-akkużi li għalihom inħareġ il-Mandat ta' Arrest Ewropew. Il-Prosekuzzjoni tmexxiet mill-Ispettur Mark Galea filwaqt li l-operazzjoni tal-estradizzjoni tmexxiet mill-Ispettur Robinson Mifsud. Raġel arrestat b'Mandat ta' Arrest Ewropew jaċċetta li jiġi estradit lejn il-Ġermanja